เรื่องร้องเรียน: กลิ่นขยะรบกวน 3-4 เดือนที่ผ่านมา จะมีกลิ่นแรงมากช่วงหัวค่ำถึงดึก อยากให้ตรวจสอบว่ากลิ่นมาจากบ่อขยะเถื่อนหรือว่ามาจากโรงแยกขยะของ กทม ที่จตุโชติ-สุขาภิบาล5
การดำเนินการของเจ้าหน้าที่: ศูนย์กำจัดมูลฝอยสายไหม ลงพื้นที่บ้านเลขที่ 98/145 หมู่บ้านชัยพฤกษ์ ไม่พบผู้ร้อง จึงเข้าพบนิติบุคคล ศูนย์กำจัดมูลฝอยสายไหม ขอเรียนว่า ปัจจุบันศูนย์กำจัดมูลฝอยสายไหมรับมูลฝอยเพิ่มขึ้นจากเดิมทำให้บางวันมีมูลฝอยตกค้างในพื้นที่ จึงมีกลิ่นเหม็นรบกวนได้ ซึ่งทางศูนย์ฯได้เร่งรัดให้ผู้รับจ้างขนมูลฝอยที่ตกค้างออกไปให้หมดโดยเร็ว และมีการฉีดพ่นน้ำยาจุลินทรีย์เพื่อป้องกันกลิ่นเหม็นฟุ้งกระจายขณะดำเนินการขนถ่ายมูลฝอย
ความเห็นของผู้แจ้ง: ยังมีกลิ่นขยะลอยมาช่วงหัวค่ำในบางวัน ขอให้ตั้งใจแก้ปัญหานี้ให้เสร็จสิ้น ขอบคุณมาก
พื้นที่: แขวงสามวาตะวันตก เขตคลองสามวา กรุงเทพมหานคร